Document ID: /roh_data/filtered/fineweb-2-filterrobots_roh.jsonl.gz/54683

Kanton Graubünden
Chantun Grischun
Cantone dei Grigioni
Rosenweg 47000 Cuiratel +41 81 257 32 13fax +41 81 257 21 <email-pii>
La taglia chantunala actuala sin l'ierta duai vegnir midada ad ina taglia sin la part d'ierta e vegnir coordinada cun la taglia communala sin la part d'ierta.
En il dretg vertent incassescha il chantun ina taglia sin il relasch ed ina taglia sin donaziuns e las vischnancas pon incassar ina taglia sin la part d'ierta ed ina taglia sin donaziuns. Cun la taglia sin il relasch vegn il relasch imputabel – per quant ch'el pervegn a retschaviders obligads da pajar taglia – suttamess sco totalitad a la taglia, e quai per ina tariffa unitara dad actualmain 10 pertschient. Cun la taglia sin la part d'ierta vegn registrada l'assegnaziun als singuls ertavels e las tariffas da taglia dependan dal grad da parentella envers il testader. Sin fundament d'ina incumbensa acceptada dal cussegl grond duai il chantun medemamain midar ad ina taglia sin la part d'ierta e sin donaziuns.
Avertura: 23 da november 2017
Fin da la consultaziun: 28 da favrer 2018